               EUROPSKA KOMISIJA
            Bruxelles, 8.5.2017.
            COM(2017) 207 final
            2017/0089(NLE)
            Prijedlog
            ODLUKE VIJEĆA
            o potpisivanju, u ime Europske unije, i privremenoj primjeni Sporazuma između Europske unije i Islanda o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020.

               OBRAZLOŽENJE

               1.KONTEKST PRIJEDLOGA

               Uredba (EU) br. 515/2014 Europskog parlamenta i Vijeća od 16. travnja 2014. o uspostavljanju, u okviru Fonda za unutarnju sigurnost, instrumenta za financijsku potporu u području vanjskih granica i viza i stavljanju izvan snage Odluke br. 574/2007/EZ stupila je na snagu 21. svibnja 2014., a primjenjuje se od 1. siječnja 2014
                  1
               .

               Uredba (EU) br. 514/2014 Europskog parlamenta i Vijeća od 16. travnja 2014. o utvrđivanju općih odredaba o Fondu za azil, migracije te integraciju i o Instrumentu za financijsku potporu u području policijske suradnje, sprečavanja i suzbijanja kriminala te upravljanja krizama također je stupila na snagu 21. svibnja 2014. i primjenjuje se od 1. siječnja 2014
                  2
               . U skladu s člankom 19. Uredbe (EU) br. 515/2014 odredbe Uredbe (EU) br. 514/2014 primjenjuju se na instrument za financijsku potporu u području vanjskih granica i viza kao dio Fonda za unutarnju sigurnost (dalje u tekstu „FUS – granice i vize”).

               Svrha je instrumenta FUS – granice i vize uspostaviti mehanizam solidarnosti kojim se države sudionice istim pravilima na razini EU-a o kontroli vanjskih granica povezuju u svojim interesima i međusobno obvezuju. FUS – granice i vize služit će za postizanje jednog od ključnih ciljeva schengenske pravne stečevine – podjele odgovornosti za „učinkovit, visok i jedinstven stupanj nadzora na [...] vanjskim granicama”, kako je utvrđeno u članku 15. Uredbe (EU) 2016/399 Europskog parlamenta i Vijeća
                  3
               . Stoga je riječ o razvoju schengenske pravne stečevine.

               Člankom 5. stavkom 7. Uredbe (EU) br. 515/2014 predviđeno je da države uključene u provedbu, primjenu i razvoj schengenske pravne stečevine sudjeluju u instrumentu u skladu s odredbama te Uredbe i da se sklapaju sporazumi o financijskim doprinosima tih država Instrumentu i utvrđuju dodatna pravila nužna za takvo sudjelovanje, uključujući odredbe kojima se osigurava zaštita financijskih interesa Unije i nadležnost Europskog revizorskog suda za provođenje revizija, jer odgovarajućim sporazumima o pridruživanju nisu predviđena takva pravila.

               Nacrtom sporazuma s Islandom nastoje se uspostaviti sporazumi iz članka 5. stavka 7. Uredbe (EU) br. 515/2014 te omogućiti Komisiji da preuzme konačnu odgovornost za izvršenje proračuna instrumenta u toj pridruženoj zemlji i odredi njezin doprinos proračunu Unije za taj Instrument.

               Kad je riječ o proračunskim i financijskim kontrolama, države članice podliježu horizontalnim obvezama (npr. nadležnost Revizorskog suda i Europskog ureda za borbu protiv prijevara (OLAF)) koje proizlaze izravno iz Ugovora ili iz sekundarnog zakonodavstva Unije. Te se obveze izravno primjenjuju na države članice i stoga nisu navedene u Uredbi (EU) br. 515/2014. No primjenom članka 5. stavka 7. Uredbe (EU) br. 515/2014 te se obveze moraju proširiti na pridruženu zemlju nacrtom sporazuma.

               Radi zaštite financijskih interesa Unije od prijevara i drugih nepravilnosti Uredbom (EU) br. 514/2014 predviđeno je da osoblje Komisije, Revizorski sud i OLAF imaju odgovarajući pristup za provođenje kontrola. Člankom 5. stavkom 9. Uredbe (EU) br. 514/2014 utvrđeno je da se sporazumima o suradnji s trećim zemljama Komisiji, Revizorskom sudu i OLAF-u daje izričita ovlast za provođenje takvih revizija te kontrola i inspekcija na terenu. Stoga je to predviđeno u nacrtu sporazuma.

               2.PRAVNI ELEMENTI PRIJEDLOGA

               •Pravna osnova

               Budući da mu je cilj sklapanje sporazuma između Unije i Islanda o doprinosu te zemlje instrumentu za financijsku potporu u području vanjskih granica i viza za razdoblje 2014. – 2020. te o dodatnim pravilima nužnima za takvo sudjelovanje, ovaj Prijedlog za potpisivanje sporazuma temelji se na članku 77. stavku 2. i članku 218. stavku 5. Ugovora o funkcioniranju Europske unije.

               •Nužnost predložene odluke

               Na temelju članka 5. stavka 7. Uredbe (EU) br. 515/2014 sklapanje sporazuma s Islandom nužno je za postizanje dogovora o doprinosu te zemlje instrumentu za financijsku potporu u području vanjskih granica i viza za razdoblje 2014. – 2020. te o dodatnim pravilima nužnima za takvo sudjelovanje.

               U skladu s člankom 19. stavkom 4. Sporazuma on se mora primjenjivati privremeno, osim članka 5., od dana nakon njegova potpisivanja.

               •Proporcionalnost

               Nije primjenjivo.

               •Odabir instrumenta

               Nije primjenjivo.

               3.REZULTATI SAVJETOVANJA SA ZAINTERESIRANIM STRANAMA I PROCJENA UČINKA

               •Ishod pregovora

               Komisija je 28. svibnja 2014. predstavila preporuku Vijeću kako bi ono Komisiji odobrilo otvaranje pregovora s Norveškom, Islandom, Švicarskom i Lihtenštajnom o međunarodnom sporazumu o uspostavljanju dodatnih pravila.

               Komisija je 14. srpnja 2014. dobila odobrenje Vijeća za otvaranje pregovora s Norveškom, Islandom, Švicarskom i Lihtenštajnom o sporazumu o načinima sudjelovanja tih zemalja u Fondu za unutarnju sigurnost – granice i vize.

               Pregovaralo se zajednički sa svim pridruženim zemljama. Održana su dva kruga pregovora. Konačni tekst nacrta sporazuma s Islandom parafiran je 21. rujna 2016.

               Komisija smatra da su ciljevi koje je Vijeće postavilo u svojim pregovaračkim smjernicama postignuti i da je nacrt sporazuma Uniji prihvatljiv.

               Države članice obaviještene su i provedeno je savjetovanje s njima u odgovarajućim radnim skupinama Vijeća.

               Konačni sadržaj nacrta sporazuma može se sažeti kako slijedi:

               Nacrtom sporazuma predviđen je godišnji financijski doprinos Islanda proračunu Fonda za unutarnju sigurnost – granice i vize u godišnjem iznosu koji se izračunava u skladu s BDP-om te zemlje kao postotak BDP-a svih država koje sudjeluju u Fondu [članak 10. i Prilog]. Godišnja plaćanja utvrđena su u članku 11.

               Nacrtom sporazuma predviđeni su i načini imenovanja odgovornog tijela te sustav godišnjeg izvješćivanja.

               Sporazum sadržava i odredbe za zaštitu financijskih interesa Unije od prijevare te mjere za osiguravanje poštovanja odredaba koje su bitne za financijsko upravljanje i nadzor kako su utvrđene u Ugovoru o funkcioniranju Europske unije (UFEU) i u pravu Unije koje se zasniva na tom Ugovoru.

               •Ex post evaluacija/provjera primjerenosti postojećeg zakonodavstva

               Nije primjenjivo.

               •Savjetovanja s dionicima

               Nije primjenjivo.

               •Prikupljanje i primjena stručnih znanja

               Nije primjenjivo.

               •Procjena učinka

               Nije primjenjivo jer je Prijedlog povezan s upravljanjem programom i usmjeren na potpisivanje međunarodnog sporazuma o kojem se pregovaralo na temelju pregovaračkih smjernica koje je donijelo Vijeće.

               •Primjerenost propisa i pojednostavljivanje

               Nije primjenjivo.

               •Temeljna prava

               Nije primjenjivo.

               4.UTJECAJ NA PRORAČUN

               U članku 10. nacrta sporazuma i njegovu Prilogu opisuju se odredbe koje su povezane s godišnjim financijskim doprinosima pridružene zemlje proračunu Fonda za unutarnju sigurnost – granice i vize te njihovim mogućim prilagodbama situaciji kako je opisano u Prilogu.

               5.OSTALI DIJELOVI

               •Teritorijalna primjena

               Uredba (EU) br. 515/2014 predstavlja razvoj schengenske pravne stečevine. U tom se pogledu i ovaj sporazum s Islandom temelji na schengenskoj pravnoj stečevini.

               U skladu s člancima 1. i 2. Protokola br. 22 o stajalištu Danske priloženog UEU-u i UFEU-u Danska ne sudjeluje u donošenju ove Odluke te ona za nju nije obvezujuća niti se na nju primjenjuje. U skladu s člankom 4. navedenog Protokola Danska će u roku od šest mjeseci nakon što Vijeće donese ovaj Prijedlog odlučiti hoće li provesti predloženu odluku u svojem nacionalnom pravu.

               Budući da ovaj Prijedlog predstavlja razvoj elemenata schengenske pravne stečevine u kojima Ujedinjena Kraljevina i Irska ne sudjeluju, on za njih nije obvezujući niti se na njih primjenjuje, u skladu s odlukama Vijeća 2000/365/EZ
                  4
                i 2002/192/EZ
                  5
               .

                •Planovi provedbe i mehanizmi praćenja, evaluacije i izvješćivanja

               U članku 17. Sporazuma navedeni su dogovori o izvješćivanju i praćenju koji se primjenjuju. Do 15. veljače svake godine završno s 2022. Island mora Komisiji podnositi godišnja izvješća o provedbi za prethodnu financijsku godinu.

               •Dokumenti s obrazloženjima (za direktive)

               Nije primjenjivo.

               •Detaljno objašnjenje posebnih odredbi prijedloga

               Nije potrebno.

               S obzirom na navedeno Komisija predlaže da Vijeće odluči o potpisivanju sporazuma u ime Unije i ovlasti predsjednika Vijeća da imenuje osobu ili osobe koje će biti ovlaštene za potpisivanje Sporazuma u ime Unije.

               Komisija je podnijela zaseban prijedlog Odluke Vijeća o sklapanju priloženog Sporazuma između Europske unije i Islanda o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020
                  6
               . Vijeće donosi ovu Odluku uz prethodnu suglasnost Europskog parlamenta.

               2017/0089 (NLE)

               Prijedlog

               ODLUKE VIJEĆA

               o potpisivanju, u ime Europske unije, i privremenoj primjeni Sporazuma između Europske unije i Islanda o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 77. stavak 2. i članak 218. stavak 5.,

               uzimajući u obzir prijedlog Europske komisije,

               budući da:

               (1)Člankom 5. stavkom 7. Uredbe (EU) br. 515/2014 Europskog parlamenta i Vijeća
                  7
                predviđeno je da države uključene u provedbu, primjenu i razvoj schengenske pravne stečevine sudjeluju u instrumentu u skladu s odredbama te Uredbe i da se sklapaju sporazumi o financijskim doprinosima tih država instrumentu i utvrđuju dodatna pravila nužna za takvo sudjelovanje, uključujući odredbe kojima se osigurava zaštita financijskih interesa Unije i nadležnost Europskog revizorskog suda za provođenje revizija.

               (2)Dana 14. srpnja 2014. Vijeće je ovlastilo Komisiju za otvaranje pregovora s Kraljevinom Norveškom, Islandom, Švicarskom Konfederacijom i Kneževinom Lihtenštajnom o sporazumu o načinima sudjelovanja tih zemalja u Fondu za unutarnju sigurnost – granice i vize. Pregovori s Islandom uspješno su zaključeni parafiranjem sporazuma 21. rujna 2016.

               (3)U skladu s člancima 1. i 2. Protokola (br. 22) o stajalištu Danske priloženog Ugovoru o Europskoj uniji i Ugovoru o funkcioniranju Europske unije Danska ne sudjeluje u donošenju ove Odluke te ona za nju nije obvezujuća niti se na nju primjenjuje. Budući da se ova Odluka temelji na schengenskoj pravnoj stečevini, Danska u skladu s člankom 4. navedenog Protokola u roku od šest mjeseci nakon što Vijeće odluči o ovoj Odluci odlučuje hoće li je provesti u svojem nacionalnom pravu.

               (4)Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ
                  8
               ; Ujedinjena Kraljevina stoga ne sudjeluje u donošenju ove Odluke te ona za nju nije obvezujuća, niti se na nju primjenjuje.

               (5)Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ
                  9
               . Irska stoga ne sudjeluje u donošenju ove Odluke te ona za nju nije obvezujuća, niti se na nju primjenjuje.

               (6)Sporazum bi trebalo potpisati u ime Unije, podložno njegovu kasnijem sklapanju.

               (7)Kako bi se omogućila brza primjena mjera iz Sporazuma te kako se ne bi odgađali odobrenje i provedba nacionalnog programa, Odluka bi trebala stupiti na snagu sljedećeg dana od dana objave u Službenom listu Europske unije.

               (8)S obzirom na članak 19. stavak 4. Sporazuma, on bi se, osim članka 5., trebao primjenjivati privremeno od dana nakon njegova potpisivanja,

               DONIJELO JE OVU ODLUKU:

               Članak 1.

               Odobrava se potpisivanje, u ime Unije, Sporazuma između Europske unije i Islanda o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020., podložno sklapanju tog Sporazuma.

               Tekst Sporazuma koji se potpisuje priložen je ovoj Odluci.

               Članak 2.

               Glavno tajništvo Vijeća izdaje, za osobu ili osobe koje odredi pregovarač Sporazuma, instrument sa svim potrebnim ovlastima za potpisivanje Sporazuma, podložno njegovu sklapanju.

               Članak 3.

               Sporazum se, osim članka 5., primjenjuje privremeno u skladu s člankom 19. stavkom 4. od dana nakon njegova potpisivanja do stupanja na snagu.

               Članak 4.

               Ova Odluka stupa na snagu sljedećeg dana od dana objave u Službenom listu Europske unije.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 150, 20.5.2014., str. 143.

                     (2)
                  SL L 150, 20.5.2014., str. 112.

                     (3)
                  SL L 77, 23.3.2016., str. 1.

                     (4)
                  Odluka Vijeća od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

                     (5)
                  Odluka Vijeća od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

                     (6)
                  Prijedlog odluke Vijeća o sklapanju, u ime Europske unije, Sporazuma između Europske unije i Islanda o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020., COM(2017) 199 final.

                     (7)
                  Uredba (EU) br. 515/2014 Europskog parlamenta i Vijeća od 16. travnja 2014. o uspostavljanju, u okviru Fonda za unutarnju sigurnost, instrumenta za financijsku potporu u području vanjskih granica i viza i stavljanju izvan snage Odluke br. 574/2007/EZ (SL L 150, 20.5.2014., str. 143.).

                     (8)
                  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

                     (9)
                  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

    ---documentbreak---

               EUROPSKA KOMISIJA
            Bruxelles, 8.5.2017.
            COM(2017) 207 final
            PRILOG

            Prijedlogu ODLUKE VIJEĆA
            o potpisivanju, u ime Europske unije, i privremenoj primjeni Sporazuma između Europske unije i Islanda o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020.

               EUROPSKA UNIJA, dalje u tekstu „Unija”,

               i

               ISLAND,

               dalje u tekstu zajednički „stranke”,

               UZIMAJUĆI U OBZIR Sporazum sklopljen između Vijeća Europske unije i Islanda i Kraljevine Norveške o pridruživanju tih država provedbi, primjeni i razvoju schengenske pravne stečevine
                  1
                („Sporazum o pridruživanju s Islandom i Norveškom”),

               BUDUĆI DA:

               (1)
                     Unija je Uredbom (EU) br. 515/2014 Europskog parlamenta i Vijeća
                  2
                uspostavila instrument za financijsku potporu u području vanjskih granica i viza kao dio Fonda za unutarnju sigurnost.

               (2)
                     Uredba (EU) br. 515/2014 predstavlja razvoj schengenske pravne stečevine u smislu Sporazuma o pridruživanju s Islandom i Norveškom.

               (3)
                     Budući da Uredba (EU) br. 514/2014 Europskog parlamenta i Vijeća
                  3
                ima izravan učinak na primjenu odredaba Uredbe (EU) br. 515/2014, čime utječe na njezin pravni okvir, te budući da su postupci utvrđeni u Sporazumu o pridruživanju s Islandom i Norveškom primijenjeni za donošenje Uredbe (EU) br. 514/2014, o čemu je Island obaviješten, stranke potvrđuju da Uredba (EU) br. 514/2014 predstavlja razvoj schengenske pravne stečevine u smislu Sporazuma o pridruživanju s Islandom i Norveškom u mjeri u kojoj je potrebna za provedbu Uredbe (EU) br. 515/2014.

               (4)
                     Člankom 5. stavkom 7. Uredbe (EU) br. 515/2014 predviđeno je da države uključene u provedbu, primjenu i razvoj schengenske pravne stečevine – među kojima je i Island – sudjeluju u instrumentu u skladu s odredbama Uredbe te da se sklapaju sporazumi o financijskim doprinosima tih država instrumentu i utvrđuju dodatna pravila nužna za takvo sudjelovanje, uključujući odredbe kojima se osigurava zaštita financijskih interesa Unije i nadležnost Europskog revizorskog suda za provođenje revizija.

               (5)
                     Instrument za financijsku potporu u području vanjskih granica i viza kao dio Fonda za unutarnju sigurnost („FUS – granice i vize”) poseban je instrument schengenske pravne stečevine osmišljen za raspodjelu tereta i financijsku potporu u području vanjskih granica i vizne politike u državama članicama i pridruženim državama.

               (6)
                     Člankom 60. Uredbe (EU, Euratom) br. 966/2012 Europskog parlamenta i Vijeća
                  4
                predviđena su pravila o neizravnom upravljanju koja se primjenjuju kad su trećim zemljama, uključujući pridružene države, povjerene zadaće izvršenja proračuna.

               (7)
                     Člankom 17. stavkom 4. Uredbe (EU) br. 514/2014 predviđena je prihvatljivost rashoda u 2014. ako ih je platilo odgovorno tijelo prije nego što je službeno imenovano, čime se osigurava nesmetan prijelaz između Fonda za vanjske granice i Fonda za unutarnju sigurnost. Važno je da se isto nastojanje odražava i u ovom Sporazumu. Budući da ovaj Sporazum nije stupio na snagu prije kraja 2014., nužno je osigurati prihvatljivost rashoda nastalih prije i do službenog imenovanja odgovornog tijela, pod uvjetom da su sustavi upravljanja i kontrole koji su se primjenjivali prije u osnovi isti kao oni koji su na snazi nakon službenog imenovanja odgovornog tijela.

               (8)
                     Kako bi se olakšali izračun i upotreba godišnjih doprinosa koje Island treba dati za FUS – granice i vize, njegovi doprinosi za razdoblje 2014. – 2020. isplaćivat će se u pet godišnjih rata od 2016. do 2020. Godišnji doprinosi od 2016. do 2018. utvrđeni su kao fiksni iznosi, a doprinosi za 2019. i 2020. utvrdit će se 2019. na temelju bruto domaćeg proizvoda svih država koje sudjeluju u instrumentu FUS – granice i vize, uzimajući u obzir stvarno izvršena plaćanja,

               SPORAZUMJELI SU SE KAKO SLIJEDI:

               Članak 1.

               Područje primjene

               Ovim se Sporazumom utvrđuju dodatna pravila potrebna za sudjelovanje Islanda u Fondu za unutarnju sigurnost – granice i vize u skladu s Uredbom (EU) br. 515/2014.

               Članak 2.

               Financijsko upravljanje i kontrola

               1.
                     Island poduzima potrebne mjere kako bi se osiguralo poštovanje odredaba koje su bitne za financijsko upravljanje i kontrolu utvrđenih u Ugovoru o funkcioniranju Europske unije (UFEU) i u sekundarnom zakonodavstvu.

               Odredbe UFEU-a i sekundarnog zakonodavstva iz prvog podstavka jesu sljedeće:

               (a)članak 287. stavci 1., 2. i 3. UFEU-a;

               (b)članci 30., 32. i 57., članak 58. stavak 1. točka (c) podtočka i., članak 60., članak 79. stavak 2. i članak 108. stavak 2. Uredbe (EU, Euratom) br. 966/2012;

               (c)članci 32., 38., 42., 84., 88., 142. i 144. Delegirane uredbe Komisije (EU) br. 1268/2012
                  5
               ;

               (d)Uredba Vijeća (Euratom, EZ) br. 2185/96
                  6
               ;

               (e)Uredba (EU, Euratom) br. 883/2013 Europskog parlamenta i Vijeća
                  7
               .

               Stranke mogu sporazumno odlučiti o izmjeni ovog popisa.

               2.
                     Island primjenjuje odredbe iz stavka 1. na svojem državnom području u skladu s ovim Sporazumom.

               Članak 3.

               Poštovanje načela dobrog financijskog upravljanja

               Sredstva koja se Islandu dodjeljuju iz instrumenta FUS – granice i vize upotrebljavat će se u skladu s načelom dobrog financijskog upravljanja.

               Članak 4.

               Poštovanje načela o sukobu interesa

               Svi financijski akteri i sve druge osobe koje sudjeluju u izvršenju proračuna i upravljanju njime, uključujući i pripremne radnje, ili u reviziji ili kontroli na državnom području Islanda ne smiju poduzimati nikakve mjere koje bi mogle dovesti do sukoba njihovih interesa s interesima Unije.

               Članak 5.

               Izvršenje

               Odluke Komisije kojima se pravnim osobama koje nisu države propisuje novčana obveza izvršive su na državnom području Islanda.

               Izvršenje podliježe pravilima parničnog postupka koja su na snazi u Islandu. Nalog za izvršenje odluke prilaže se toj odluci bez ikakvih formalnosti osim provjere vjerodostojnosti odluke koju provodi tijelo koje vlada Islanda imenuje u tu svrhu i o tome obavješćuje Komisiju.

               Kad se te formalnosti na zahtjev Komisije ispune, Komisija može nastaviti s izvršenjem u skladu s nacionalnim pravom te predmet dostaviti izravno nadležnom tijelu.

               Izvršenje se može suspendirati samo odlukom Suda Europske unije. Međutim, pritužbe zbog nepravilnosti u postupku izvršenja u nadležnosti su sudova Islanda.

               Članak 6.

               Zaštita financijskih interesa Unije od prijevare

               1.Island:

               (a)
                     bori se protiv prijevare i drugih nezakonitih aktivnosti koje utječu na financijske interese Unije mjerama koje imaju učinak odvraćanja i kojima se u Islandu osigurava djelotvorna zaštita;

               (b)
                     poduzima iste mjere za borbu protiv prijevare koja utječe na financijske interese Unije koje poduzima i za borbu protiv prijevare koja utječe na njegove vlastite financijske interese i

               (c)
                     koordinira svoje djelovanje usmjereno na zaštitu financijskih interesa Unije s državama članicama i Komisijom.

               2.Island donosi mjere istovrijedne onima koje Unija donosi u skladu s člankom 325. stavkom 4. UFEU-a, a koje su na snazi na datum potpisivanja ovog Sporazuma.

               Stranke mogu sporazumno odlučiti o donošenju mjera istovrijednih svim naknadnim mjerama koje Unija donosi u skladu s tim člankom.

               Članak 7.

               Provjere i inspekcije na terenu koje provodi Komisija (OLAF)

               Ne dovodeći u pitanje svoja prava na temelju članka 5. stavka 8. Uredbe (EU) br. 514/2014, Komisija (Europski ured za borbu protiv prijevara – OLAF) može na državnom području Islanda provoditi provjere i inspekcije na terenu povezane s instrumentom FUS – granice i vize u skladu s uvjetima utvrđenima u Uredbi (Euratom, EZ) br. 2185/96.

               Islandska tijela olakšavaju provjere i inspekcije na terenu koje, ako to žele, mogu provoditi zajedno s Komisijom.

               Članak 8.

               Revizorski sud

               U skladu s člankom 287. stavkom 3. UFEU-a i dijelom prvim glavom X. poglavljem 1. Uredbe (EU, Euratom) br. 966/2012 Revizorski sud može provoditi revizije u prostorijama bilo kojeg tijela koje u ime Unije na državnom području Islanda upravlja prihodima ili rashodima povezanima s instrumentom FUS – granice i vize, uključujući i prostorije svih fizičkih ili pravnih osoba koje primaju isplate iz proračuna.

               U Islandu Revizorski sud provodi revizije u suradnji s nacionalnim revizijskim tijelima ili, ako ona nemaju potrebne ovlasti, u suradnji s nadležnim nacionalnim službama. Revizorski sud i islandska nacionalna revizijska tijela surađuju u duhu povjerenja uz istodobno očuvanje svoje neovisnosti. Ta tijela ili službe obavješćuju Revizorski sud o tome namjeravaju li sudjelovati u reviziji.

               Revizorski sud ima barem jednaka prava kao i Komisija na temelju članka 5. stavka 7. Uredbe (EU) br. 514/2014 i članka 7. ovog Sporazuma.

               Članak 9.

               Javna nabava

               Island primjenjuje odredbe svojega nacionalnog prava o javnoj nabavi u skladu s Prilogom XVI. Sporazumu o Europskom gospodarskom prostoru
                  8
               .

               Članak 10.

               Financijski doprinosi

               1.Za godine od 2016. do 2018. Island će plaćati godišnje doprinose proračunu instrumenta FUS – granice i vize prema tablici u nastavku:

               (svi su iznosi u EUR)

                        2016.

                        2017.

                        2018.

                        Island

                        563 999

                        563 999

                        563 999

               2.Doprinosi Islanda za 2019. i 2020. izračunat će se u skladu s njegovim bruto domaćim proizvodom (BDP) kao postotak BDP-a svih država koje sudjeluju u instrumentu FUS – granice i vize, prema formuli opisanoj u Prilogu.

               3.Island mora platiti financijske doprinose iz ovog članka neovisno o datumu donošenja svojeg nacionalnog programa iz članka 14. Uredbe (EU) br. 514/2014.

               Članak 11.

               Upotreba financijskih doprinosa

               1.Ukupna godišnja plaćanja za 2016. i 2017. namjenjuju se kako slijedi:

               (a)75 % za preispitivanje u sredini razdoblja iz članka 8. Uredbe (EU) br. 515/2014;

               (b)15 % za razvoj informatičkih sustava iz članka 15. Uredbe (EU) br. 515/2014, podložno donošenju odgovarajućih zakonodavnih akata Unije do 30. lipnja 2017.;

               (c)10 % za djelovanja Unije iz članka 13. Uredbe (EU) br. 515/2014 i hitnu pomoć iz članka 14. Uredbe (EU) br. 515/2014.

               Ako se iznos iz točke (b) ne dodijeli ili ne potroši, Komisija ga u skladu s postupkom utvrđenim u članku 5. stavku 5. drugom podstavku točki (b) Uredbe (EU) br. 515/2014 preraspodjeljuje za posebna djelovanja iz članka 7. Uredbe (EU) br. 515/2014.

               Ako ovaj Sporazum ne stupi na snagu ili se ne bude privremeno primjenjivao do 1. lipnja 2017., cijeli doprinos Islanda upotrijebit će se u skladu sa stavkom 2. ovog članka.

               2.
                     Ukupna godišnja plaćanja za 2018., 2019. i 2020. namjenjuju se kako slijedi:

               (a)40 % za posebna djelovanja iz članka 7. Uredbe (EU) br. 515/2014;

               (b)50 % za razvoj informatičkih sustava iz članka 15. Uredbe (EU) br. 515/2014, podložno donošenju odgovarajućih zakonodavnih akata Unije do 31. prosinca 2018.;

               (c)10 % za djelovanja Unije iz članka 13. Uredbe (EU) br. 515/2014 i hitnu pomoć iz članka 14. Uredbe (EU) br. 515/2014.

               Ako se iznos iz točke (b) ne dodijeli ili ne potroši, Komisija ga u skladu s postupkom utvrđenim u članku 5. stavku 5. drugom podstavku točki (b) Uredbe (EU) br. 515/2014 preraspodjeljuje za posebna djelovanja iz članka 7. Uredbe (EU) br. 515/2014.

               3.
                     Dodatni iznosi koji se dodjeljuju za preispitivanje u sredini razdoblja, djelovanja Unije, posebna djelovanja ili program za razvoj informatičkih sustava upotrebljavaju se u skladu s odgovarajućim postupkom utvrđenim u jednoj od sljedećih odredaba:

               (a)članku 6. stavku 2. Uredbe (EU) br. 514/2014;

               (b)članku 8. stavku 7. Uredbe (EU) br. 515/2014;

               (c)članku 7. stavku 3. Uredbe (EU) br. 515/2014;

               (d)članku 15. drugom podstavku Uredbe (EU) br. 515/2014.

               4.
                     Svake godine Komisija može upotrijebiti do 4 076 EUR od iznosa koji je Island uplatio za financiranje administrativnih troškova povezanih s osobljem ili vanjskim osobljem koje je potrebno za provedbu Uredbe (EU) br. 515/2014 i ovog Sporazuma u Islandu.

               Članak 12.

               Povjerljivost

               Informacije koje se u bilo kojem obliku priopće ili prime na temelju ovog Sporazuma smatraju se profesionalnom tajnom i zaštićene su na isti način kao što su slične informacije zaštićene odredbama koje se primjenjuju na institucije Unije i islandskim zakonima. Takve se informacije smiju priopćiti samo osobama u institucijama Unije, državama članicama ili Islandu kojima su one potrebne za obnašanje njihove službene dužnosti i ne smiju se upotrebljavati u druge svrhe osim za osiguranje učinkovite zaštite financijskih interesa stranaka.

               Članak 13.

               Imenovanje odgovornog tijela

               1.
                     Island obavješćuje Komisiju o službenom imenovanju, na ministarskoj razini, odgovornog tijela nadležnog za upravljanje rashodima i njihovu kontrolu u okviru instrumenta FUS – granice i vize, što je prije moguće nakon odobrenja nacionalnog programa.

               2.
                     Imenovanje iz stavka 1. provodi se ako tijelo ispunjava kriterije za imenovanje koji se odnose na unutarnje okruženje, aktivnosti kontrole, informacije i komunikaciju te praćenje koji su utvrđeni u Uredbi (EU) br. 514/2014 ili na temelju te Uredbe.

               3.
                     Imenovanje odgovornog tijela temelji se na mišljenju revizijskog subjekta, koji može biti revizijsko tijelo, u kojem se ocjenjuje usklađenost odgovornog tijela s kriterijima za imenovanje. Taj subjekt može biti neovisna javna ustanova odgovorna za praćenje, evaluaciju i reviziju uprave. Revizijski subjekt djeluje neovisno o odgovornom tijelu i obavlja svoj posao u skladu s međunarodno prihvaćenim revizijskim standardima. Island može temeljiti svoju odluku o imenovanju na tome jesu li sustavi upravljanja i kontrole u osnovi isti kao već postojeći sustavi iz prethodnog razdoblja i funkcioniraju li djelotvorno. Ako se na temelju postojećih rezultata revizije i kontrole pokaže da imenovano tijelo više ne ispunjava kriterije za imenovanje, Island poduzima potrebne mjere kako bi osigurao da se nedostaci u provedbi zadaća tog tijela otklone, uključujući poništenje imenovanja.

               Članak 14.

               Definicija financijske godine

               Za potrebe ovog Sporazuma financijska godina iz članka 60. stavka 5. Uredbe (EU, Euratom) br. 966/2012 obuhvaća plaćene rashode te prihode koji su primljeni i uneseni u račune odgovornog tijela u razdoblju koje počinje 16. listopada godine „N-1” i završava 15. listopada godine „N”.

               Članak 15.

               Prihvatljivost rashoda

               Odstupajući od članka 17. stavka 3. točke (b) i članka 17. stavka 4. Uredbe (EU) br. 514/2014, rashodi su prihvatljivi ako ih je platilo odgovorno tijelo prije nego što je službeno imenovano u skladu s člankom 13. ovog Sporazuma, pod uvjetom da su sustavi upravljanja i kontrole koji su se primjenjivali prije u osnovi isti kao oni koji su na snazi nakon službenog imenovanja odgovornog tijela.

               Članak 16.

               Zahtjev za isplatu godišnjeg iznosa

               1.
                     Island do 15. veljače godine koja slijedi nakon financijske godine Komisiji dostavlja dokumente i informacije koji se zahtijevaju na temelju članka 60. stavka 5. prvog podstavka točaka (b) i (c) Uredbe (EU, Euratom) br. 966/2012.

               Odstupajući od članka 44. stavka 1. Uredbe (EU) br. 514/2014 i u skladu s člankom 60. stavkom 5. trećim podstavkom Uredbe (EU, Euratom) br. 966/2012, Island do 15. ožujka godine koja slijedi nakon financijske godine Komisiji dostavlja mišljenje iz članka 60. stavka 5. drugog podstavka Uredbe (EU, Euratom) br. 966/2012.

               Dostavljeni dokumenti iz ovog stavka služe kao zahtjev za isplatu godišnjeg iznosa.

               2.
                     Dokumenti iz stavka 1. sastavljaju se u skladu s modelima koje Komisija donosi na temelju članka 44. stavka 3. Uredbe (EU) br. 514/2014.

               Članak 17.

               Izvješće o provedbi

               Odstupajući od članka 54. stavka 1. Uredbe (EU) br. 514/2014 i u skladu s člankom 60. stavkom 5. trećim podstavkom Uredbe (EU, Euratom) br. 966/2012, Island do 15. veljače svake godine završno s 2022. Komisiji dostavlja godišnje izvješće o provedbi nacionalnog programa u prethodnoj financijskoj godini te može, prema potrebi, objaviti te informacije.

               Prvo godišnje izvješće o provedbi nacionalnog programa dostavlja se 15. veljače nakon stupanja na snagu ovog Sporazuma ili početka njegove privremene primjene.

               Prvo izvješće obuhvaća financijske godine od 2014. do financijske godine prije predviđenog datuma za prvo godišnje izvješće u skladu s drugim stavkom. Island dostavlja završno izvješće o provedbi nacionalnog programa do 31. prosinca 2023.

               Članak 18.

               Sustav za elektroničku razmjenu podataka

               U skladu s člankom 24. stavkom 5. Uredbe (EU) br. 514/2014 sve službene razmjene informacija između Islanda i Komisije provode se pomoću sustava za elektroničku razmjenu podataka koji Komisija osigurava u tu svrhu.

               Članak 19.

               Stupanje na snagu

               1.Glavni tajnik Vijeća Europske unije depozitar je ovog Sporazuma.

               2.Stranke odobravaju ovaj Sporazum u skladu sa svojim postupcima. One se međusobno obavješćuju o završetku tih postupaka.

               3.Ovaj Sporazum stupa na snagu prvog dana prvog mjeseca nakon dana zadnje obavijesti iz stavka 2.

               4.Osim članka 5., stranke primjenjuju ovaj Sporazum privremeno od dana nakon dana njegova potpisivanja, ne dovodeći u pitanje ustavne zahtjeve.

               Članak 20.

               Valjanost i otkaz

               1.Unija ili Island mogu otkazati ovaj Sporazum obavješćivanjem druge stranke o svojoj odluci. Sporazum se prestaje primjenjivati tri mjeseca od datuma takve obavijesti. Projekti i aktivnosti koji su u tijeku u trenutku otkazivanja nastavljaju se u skladu s uvjetima utvrđenima u ovom Sporazumu. Sve ostale posljedice otkazivanja stranke rješavaju sporazumno.

               2.Ovaj se Sporazum otkazuje kad se otkaže Sporazum o pridruživanju s Islandom i Norveškom u skladu s člankom 8. stavkom 4., člankom 11. stavkom 3. ili člankom 16. Sporazuma o pridruživanju s Islandom i Norveškom.

               Članak 21.

               Jezici

               Ovaj Sporazum sastavljen je u jednom izvorniku na bugarskom, češkom, danskom, engleskom, estonskom, finskom, francuskom, grčkom, hrvatskom, islandskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki tekst jednako vjerodostojan.

               Sastavljeno u Bruxellesu … dana... godine ….

               Za Europsku uniju
                     Za Island

               PRILOG

               Formula za izračun financijskih doprinosa za 2019. i 2020. i pojedinosti o plaćanju

               Financijski doprinos Islanda instrumentu FUS – granice i vize iz članka 5. stavka 7. drugog i trećeg podstavka Uredbe (EU) br. 515/2014 za 2019. i 2020. izračunava se kako slijedi:

               Za svaku pojedinu godinu od 2013. do 2017. konačni bruto domaći proizvod (BDP) Islanda prema podacima dostupnima 31. ožujka 2019. podijelit će se sa zbrojem BDP-a svih država koje sudjeluju u instrumentu FUS – granice i vize za predmetnu godinu. Prosjek dobivenih pet postotaka za godine od 2013. do 2017. primjenjuje se na zbroj stvarnih godišnjih odobrenih sredstava za FUS – granice i vize za godine od 2014. do 2019. i godišnja odobrena sredstva za preuzete obveze za FUS – granice i vize za 2020., kako su uključena u nacrt općeg proračuna Europske unije za financijsku godinu 2020. koji je Komisija donijela, kako bi se dobio ukupni iznos koji Island mora platiti tijekom cijelog razdoblja provedbe instrumenta FUS – granice i vize. Od tog se iznosa oduzimaju godišnja plaćanja koja je Island stvarno izvršio u skladu s člankom 10. stavkom 1. ovog Sporazuma kako bi se dobio ukupni iznos doprinosa Islanda za 2019. i 2020. Polovina tog iznosa plaća se 2019., a druga polovina 2020.

               Financijski doprinos plaća se u eurima.

               Island plaća svoj financijski doprinos najkasnije 45 dana nakon primitka obavijesti o terećenju. Za svako kašnjenje u plaćanju doprinosa obračunavaju se zatezne kamate na nepodmireni iznos od datuma dospijeća. Kao kamatna stopa uzima se stopa koju Europska središnja banka primjenjuje na svoje glavne operacije refinanciranja, kako je objavljeno u seriji C Službenog lista Europske unije, i koja je na snazi prvog kalendarskog dana u mjesecu dospijeća, uvećana za 3,5 postotnih bodova.

                     (1)

                        SL L 176, 10.7.1999., str. 36.

                     (2)

                        Uredba (EU) br. 515/2014 Europskog parlamenta i Vijeća od 16. travnja 2014. o uspostavljanju, u okviru Fonda za unutarnju sigurnost, instrumenta za financijsku potporu u području vanjskih granica i viza i stavljanju izvan snage Odluke br. 574/2007/EZ (SL L 150, 20.5.2014., str. 143.).

                     (3)

                        Uredba (EU) br. 514/2014 Europskog parlamenta i Vijeća od 16. travnja 2014. o utvrđivanju općih odredaba o Fondu za azil, migracije te integraciju i o Instrumentu za financijsku potporu u području policijske suradnje, sprečavanja i suzbijanja kriminala te upravljanja krizama (SL L 150, 20.5.2014., str. 112.).

                     (4)

                        Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.)., kako je zadnje izmijenjena Uredbom (EU, Euratom) br. 547/2014 od 15. svibnja 2014. (SL L 163, 29.5.2014., str. 18.).

                     (5)

                        Delegirana uredba Komisije (EU) br. 1268/2012 o pravilima za primjenu Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (SL L 362, 31.12.2012., str. 1.).

                     (6)

                        Uredba Vijeća (Euratom, EZ) br. 2185/96 o provjerama i inspekcijama na terenu koje provodi Komisija s ciljem zaštite financijskih interesa Europskih zajednica od prijevara i ostalih nepravilnosti (SL L 292, 15.11.1996., str. 2.).

                     (7)

                        Uredba (EU, Euratom) br. 883/2013 Europskog parlamenta i Vijeća od 11. rujna 2013. o istragama koje provodi Europski ured za borbu protiv prijevara (OLAF) i o stavljanju izvan snage Uredbe (EZ) br. 1073/1999 Europskog parlamenta i Vijeća te Uredbe Vijeća (Euratom) br. 1074/1999 (SL L 248, 18.9.2013., str. 1.).

                     (8)

                        SL L 1, 3.1.1994., str. 461.


               EUROPSKA KOMISIJA
            Bruxelles, 18.2.2016.
            COM(2016) 70 final
            2016/0042(NLE)
            Prijedlog
            ODLUKE VIJEĆA
            o potpisivanju, u ime Europske unije i njezinih država članica, Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Turkmenistana, s druge strane, kako bi se uzelo u obzir pristupanje Republike Bugarske, Češke Republike, Republike Estonije, Republike Hrvatske, Republike Cipra, Republike Latvije, Republike Litve, Mađarske, Republike Malte, Republike Poljske, Rumunjske, Republike Slovenije i Slovačke Republike Europskoj uniji

               OBRAZLOŽENJE

               Priloženi prijedlog predstavlja pravni instrument za potpisivanje Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Turkmenistana, s druge strane, kako bi se uzelo u obzir pristupanje Republike Bugarske, Češke Republike, Republike Estonije, Republike Hrvatske, Republike Cipra, Republike Latvije, Republike Litve, Mađarske, Republike Malte, Republike Poljske, Rumunjske, Republike Slovenije i Slovačke Republike Europskoj uniji (dalje u tekstu „Protokol”).

               U skladu s aktima o pristupanju iz 2003., 2005. i 2011., Republika Estonija, Republika Cipar, Republika Latvija, Republika Litva, Mađarska, Republika Malta, Republika Poljska, Republika Slovenija i Slovačka Republika, Republika Bugarska, Rumunjska i Republika Hrvatska pristupaju međunarodnim sporazumima koje su potpisale ili sklopile Europska unija i njezine države članice putem protokola uz te sporazume.

               Sporazum o partnerstvu i suradnji između Europskih zajednica i njihovih država članica, s jedne strane, i Turkmenistana, s druge strane, dalje u tekstu „Sporazum”, potpisan je u Bruxellesu 25. svibnja 1998. (Sporazum je trenutačno u postupku ratifikacije i još nije stupio na snagu).

               Odlukom Vijeća od 14. rujna 2012.
                  1
                Komisija je ovlaštena otvoriti pregovore s dotičnim trećim zemljama kako bi se sklopili odgovarajući protokoli. Pregovori s Turkmenistanom uspješno su zaključeni parafiranjem Protokola.

               Predloženim Protokolom Republika Bugarska, Češka Republika, Republika Estonija, Republika Hrvatska, Republika Cipar, Republika Latvija, Republika Litva, Mađarska, Republika Malta, Republika Poljska, Rumunjska, Republika Slovenija i Slovačka Republika uključuju se kao ugovorne stranke Sporazuma, a EU se obvezuje osigurati vjerodostojnu inačicu Sporazuma na bugarskom, češkom, estonskom, hrvatskom, latvijskom, litavskom, mađarskom, malteškom, poljskom, rumunjskom, slovačkom i slovenskom jeziku.

               Komisija smatra ishod pregovora zadovoljavajućim i zahtijeva od Vijeća da odobri potpisivanje Protokola u ime Europske unije i njezinih država članica.

               2016/0042 (NLE)

               Prijedlog

               ODLUKE VIJEĆA

               o potpisivanju, u ime Europske unije i njezinih država članica, Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Turkmenistana, s druge strane, kako bi se uzelo u obzir pristupanje Republike Bugarske, Češke Republike, Republike Estonije, Republike Hrvatske, Republike Cipra, Republike Latvije, Republike Litve, Mađarske, Republike Malte, Republike Poljske, Rumunjske, Republike Slovenije i Slovačke Republike Europskoj uniji

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegove članke 207. i 209., u vezi s člankom 218. stavkom 5.,

               uzimajući u obzir Akt o pristupanju Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike iz 2003., a posebno njegov članak 6. stavak 2.,

               uzimajući u obzir Akt o pristupanju Republike Bugarske i Rumunjske iz 2005., a posebno njegov članak 6. stavak 2.,

               uzimajući u obzir Akt o pristupanju Republike Hrvatske iz 2011., a posebno njegov članak 6. stavak 2.,

               uzimajući u obzir prijedlog Europske komisije,

               budući da:

               (1)U skladu s člankom 6. stavkom 2. Akta o pristupanju Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike iz 2003., člankom 6. stavkom 2. Akta o pristupanju Republike Bugarske i Rumunjske iz 2005., člankom 6. stavkom 2. Akta o pristupanju Republike Hrvatske iz 2011., pristupanje Sporazumu o partnerstvu i suradnji između Europskih zajednica i njihovih država članica, s jedne strane, i Turkmenistana, s druge strane (dalje u tekstu „Sporazum”), treba se dogovoriti putem protokola uz Sporazum. U skladu s člankom 6. stavkom 2. akata o pristupanju iz 2003., 2005. i 2011., u slučaju takvog pristupanja primjenjuje se pojednostavnjeni postupak u kojem Vijeće, jednoglasnom odlukom u ime država članica, sklapa protokol s trećim dotičnim zemljama.

               (2)Vijeće je 8. prosinca 2003. ovlastilo Komisiju, u ime Zajednice i njezinih država članica, za pregovore s Turkmenistanom o protokolu uz Sporazum o partnerstvu i suradnji između Europskih zajednica i njihovih država članica, s jedne strane, i Turkmenistana, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Mađarske, Republike Malte, Republike Poljske, Republike Slovenije i Slovačke Republike Europskoj uniji.

               (3)Vijeće je 23. listopada 2006. ovlastilo Komisiju, u ime Zajednice i njezinih država članica, za pregovore s Turkmenistanom o protokolu uz Sporazum o partnerstvu i suradnji između Europskih zajednica i njihovih država članica, s jedne strane, i Turkmenistana, s druge strane, kako bi se uzelo u obzir pristupanje Republike Bugarske i Rumunjske Europskoj uniji.

               (4)Vijeće je 14. rujna 2012. ovlastilo Komisiju da pokrene pregovore s određenim trećim zemljama
                  2
                o prilagodbi sporazuma koji se potpisuju ili sklapaju između Europske unije, ili Europske unije i njezinih država članica, u vezi s pristupanjem Republike Hrvatske Europskoj uniji.

               (5)Protokol bi trebalo potpisati u ime Unije i njezinih država članica, podložno njegovu kasnijem sklapanju,

               DONIJELO JE OVU ODLUKU:

               Članak 1.

               Ovime se odobrava potpisivanje u ime Unije i njezinih država članica Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Turkmenistana, s druge strane, kako bi se uzelo u obzir pristupanje Republike Bugarske, Češke Republike, Republike Estonije, Republike Hrvatske, Republike Cipra, Republike Latvije, Republike Litve, Mađarske, Republike Malte, Republike Poljske, Rumunjske, Republike Slovenije i Slovačke Republike Europskoj uniji, podložno sklapanju navedenog Protokola.

               Tekst Protokola bit će objavljen zajedno s odlukom o njegovu sklapanju.

               Članak 2.

               Ovime se ovlašćuje predsjednika Vijeća da odredi osobu ili osobe koje će biti ovlaštene za potpisivanje Protokola u ime Unije i njezinih država članica.

               Članak 3.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  Odluka Vijeća o odobrenju otvaranja pregovora za prilagodbu sporazuma potpisanih ili sklopljenih između Europske unije, ili Europske unije i njezinih država članica, s jednom ili više trećih zemalja ili međunarodnih organizacija zbog pristupanja Republike Hrvatske Europskoj uniji (dok. Vijeća 13351/12 LIMITED).

                     (2)
                  Odluka Vijeća o odobrenju otvaranja pregovora za prilagodbu sporazuma potpisanih ili sklopljenih između Europske unije, ili Europske unije i njezinih država članica, s jednom ili više trećih zemalja ili međunarodnih organizacija radi pristupanja Republike Hrvatske Europskoj uniji (dok. Vijeća 13351/12 LIMITED)

    ---documentbreak---

               EUROPSKA KOMISIJA
            Bruxelles, 18.2.2016.
            COM(2016) 70 final
            PRILOG

            prijedlogu Odluke Vijeća
            o potpisivanju, u ime Europske unije i njezinih država članica, Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Turkmenistana, s druge strane, kako bi se uzelo u obzir pristupanje Republike Bugarske, Češke Republike, Republike Estonije, Republike Hrvatske, Republike Cipra, Republike Latvije, Republike Litve, Mađarske, Republike Malte, Republike Poljske, Rumunjske, Republike Slovenije i Slovačke Republike Europskoj uniji

               PRILOG

               prijedlogu Odluke Vijeća

               o potpisivanju, u ime Europske unije i njezinih država članica, Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Turkmenistana, s druge strane, kako bi se uzelo u obzir pristupanje Republike Bugarske, Češke Republike, Republike Estonije, Republike Hrvatske, Republike Cipra, Republike Latvije, Republike Litve, Mađarske, Republike Malte, Republike Poljske, Rumunjske, Republike Slovenije i Slovačke Republike Europskoj uniji

               PROTOKOL
                  UZ SPORAZUM O PARTNERSTVU I SURADNJI
                  IZMEĐU EUROPSKIH ZAJEDNICA
                  I NJIHOVIH DRŽAVA ČLANICA, S JEDNE STRANE,
                  I TURKMENISTANA, S DRUGE STRANE,
                  KAKO BI SE UZELO U OBZIR PRISTUPANJE
                  REPUBLIKE BUGARSKE, ČEŠKE REPUBLIKE,
                  REPUBLIKE ESTONIJE, REPUBLIKE HRVATSKE,
                  REPUBLIKE CIPRA, REPUBLIKE LATVIJE,
                  REPUBLIKE LITVE, MAĐARSKE, REPUBLIKE MALTE,
                  REPUBLIKE POLJSKE, RUMUNJSKE, REPUBLIKE SLOVENIJE
                  I SLOVAČKE REPUBLIKE
                  EUROPSKOJ UNIJI

               KRALJEVINA BELGIJA,

               REPUBLIKA BUGARSKA,

               ČEŠKA REPUBLIKA,

               KRALJEVINA DANSKA,

               SAVEZNA REPUBLIKA NJEMAČKA,

               REPUBLIKA ESTONIJA,

               IRSKA,

               HELENSKA REPUBLIKA,

               KRALJEVINA ŠPANJOLSKA,

               FRANCUSKA REPUBLIKA,

                REPUBLIKA HRVATSKA,

               TALIJANSKA REPUBLIKA,

               REPUBLIKA CIPAR,

               REPUBLIKA LATVIJA,

               REPUBLIKA LITVA,

               VELIKO VOJVODSTVO LUKSEMBURG,

               MAĐARSKA,

               REPUBLIKA MALTA,

               KRALJEVINA NIZOZEMSKA,

               REPUBLIKA AUSTRIJA,

               REPUBLIKA POLJSKA,

               PORTUGALSKA REPUBLIKA,

               RUMUNJSKA,

               REPUBLIKA SLOVENIJA,

               SLOVAČKA REPUBLIKA,

               REPUBLIKA FINSKA,

               KRALJEVINA ŠVEDSKA,

               UJEDINJENA KRALJEVINA VELIKE BRITANIJE I SJEVERNE IRSKE,

               ugovorne stranke Ugovora o Europskoj uniji, Ugovora o funkcioniranju Europske unije i Ugovora o osnivanju Europske zajednice za atomsku energiju, dalje u tekstu „države članice”,

               EUROPSKA UNIJA, dalje u tekstu „Unija”

               i

               EUROPSKA ZAJEDNICA ZA ATOMSKU ENERGIJU, dalje u tekstu „Euratom”,

                  s jedne strane,

               i

               TURKMENISTAN,

               s druge strane,

               dalje u tekstu pod zajedničkim nazivom „ugovorne stranke”,

               BUDUĆI DA je Sporazum o partnerstvu i suradnji o uspostavljanju partnerstva između Europskih zajednica i njihovih država članica, s jedne strane, i Turkmenistana, s druge strane, potpisan u Bruxellesu 25. svibnja 1998.;

               UZIMAJUĆI U OBZIR pristupanje Češke Republike, Republike Estonije, Republike Cipra, Republike Latvije, Republike Litve, Mađarske, Republike Malte, Republike Poljske, Republike Slovenije i Slovačke Republike Europskoj uniji 1. svibnja 2004., pristupanje Republike Bugarske i Rumunjske Europskoj uniji 1. siječnja 2007. i pristupanje Republike Hrvatske Europskoj uniji 1. srpnja 2013.;

               BUDUĆI DA se, u skladu s člankom 6. stavkom 2. Akta o uvjetima pristupanja Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike i prilagodbama ugovora na kojima se temelji Europska unija (dalje u tekstu „Akt o pristupanju iz 2003.”), o njihovu pristupanju Sporazumu treba dogovoriti sklapanjem Protokola uz Sporazum;

               BUDUĆI DA se, u skladu s člankom 6. stavkom 2. Akta o uvjetima pristupanja Republike Bugarske i Rumunjske i prilagodbama ugovora na kojima se temelji Europska unija (dalje u tekstu „Akt o pristupanju iz 2005.”), o njihovu pristupanju Sporazumu treba dogovoriti sklapanjem Protokola uz Sporazum;

               BUDUĆI DA se, u skladu s člankom 6. stavkom 2. Akta o uvjetima pristupanja Republike Hrvatske i prilagodbama Ugovora o Europskoj uniji, Ugovora o funkcioniranju Europske unije i Ugovora o osnivanju Europske zajednice za atomsku energiju (dalje u tekstu „Akt o pristupanju iz 2011.”), o njezinu pristupanju Sporazumu treba dogovoriti sklapanjem Protokola uz Sporazum,

               SPORAZUMJELE su se kako slijedi:

               ČLANAK 1.

               Republika Bugarska, Češka Republika, Republika Estonija, Republika Hrvatska, Republika Cipar, Republika Latvija, Republika Litva, Mađarska, Republika Malta, Republika Poljska, Rumunjska, Republika Slovenija i Slovačka Republika ovime pristupaju kao stranke Sporazumu o partnerstvu i suradnji o uspostavi partnerstva između Europskih zajednica i njihovih država članica, s jedne strane, i Turkmenistana, s druge strane (dalje u tekstu „Sporazum”), te prihvaćaju i primaju na znanje, na isti način kao i ostale države članice, tekstove Sporazuma, kao i zajedničkih izjava, razmjena pisama i izjavu Turkmenistana u prilogu Završnom aktu koji je potpisan istog dana.

               ČLANAK 2.

               Nakon potpisivanja ovog Protokola Unija svojim državama članicama i Turkmenistanu dostavlja bugarsku, hrvatsku, češku, estonsku, mađarsku, latvijsku, litavsku, maltešku, poljsku, rumunjsku, slovačku i slovensku jezičnu inačicu Sporazuma. Od dana stupanja na snagu ovog Protokola jezične inačice iz prve rečenice ovog članka postaju vjerodostojne pod istim uvjetima kao i jezične inačice Sporazuma na danskom, engleskom, finskom, francuskom, grčkom, nizozemskom, njemačkom, portugalskom, španjolskom, švedskom, talijanskom i turkmenskom jeziku.

               ČLANAK 3.

               Ovaj Protokol sastavni je dio Sporazuma.

               ČLANAK 4.

               1.
                     Ugovorne stranke odobravaju ovaj Protokol u skladu s vlastitim postupcima. Ugovorne stranke međusobno se obavješćuju o završetku postupaka potrebnih u tu svrhu. Isprave o odobrenju polažu se kod Glavnog tajništva Vijeća Europske unije.

               2.
                     Podložno stupanju na snagu Sporazuma ovaj Protokol stupa na snagu prvog dana prvog mjeseca koji slijedi nakon dana polaganja zadnje isprave o odobrenju.

               ČLANAK 5.

               Ovaj Protokol sastavljen je u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i turkmenskom jeziku, pri čemu je svaki od tih tekstova jednako vjerodostojan.

               U POTVRDU TOGA, u nastavku potpisani opunomoćenici, propisno ovlašteni u tu svrhu,

               potpisali su ovaj Protokol.

               Sastavljeno u … … … …

               ZA EUROPSKU UNIJU, NJEZINE DRŽAVE ČLANICE I EUROPSKU ZAJEDNICU ZA ATOMSKU ENERGIJU

               ZA TURKMENISTAN


               EUROPSKA KOMISIJA
            Bruxelles, 23.10.2017.
            COM(2017) 618 final
            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Europskog fonda za prilagodbu globalizaciji na temeljuzahtjeva iz Finske – EGF/2017/005 FI/Maloprodaja

               OBRAZLOŽENJE

               KONTEKST PRIJEDLOGA

               1.Pravila koja se primjenjuju na financijske doprinose iz Europskog fonda za prilagodbu globalizaciji (EGF) utvrđena su Uredbom (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014.–2020.) i stavljanju izvan snage Uredbe (EZ) br. 1927/2006
                  1
                („Uredba o EGF-u”).

               2.Dana 12. lipnja 2017. Finska je podnijela zahtjev EGF/2017/005 FI/Maloprodaja za financijski doprinos iz EGF-a nakon otpuštanja
                  2
                u ekonomskom sektoru razvrstanom u odjeljak 47 NACE-a Rev. 2 (Trgovina na malo, osim trgovine motornim vozilima i motociklima) u FI19 – Lansi Suomi, FI1B – Helsinki-Uusimaa, FI1C – Etelä-Suomi i FI1D - Pohjois- ja Itä-Suomi FI1D, regijama razine 2 prema nomenklaturi teritorijalnih jedinica za statistiku („NUTS”) u Finskoj.

               3.Nakon ocjenjivanja tog zahtjeva Komisija je u skladu sa svim primjenjivim odredbama Uredbe o EGF-u donijela zaključak da su ispunjeni uvjeti za dodjelu financijskog doprinosa iz EGF-a.

               SAŽETAK ZAHTJEVA

                        Zahtjev za doprinos iz EGF-a

                        EGF/2017/005 FI/Maloprodaja

                        Država članica

                        Finska

                        Predmetna regija (razina NUTS 2
                           3
                        )

                        Länsi-Suomi (FI19)

                        Helsinki-Uusimaa (Uusimaa, FI1B)

                        Etelä-Suomi (FI1C)

                        Pohjois- ja Itä-Suomi (FI1D)

                        Datum podnošenja zahtjeva

                        12. lipnja 2017.

                        Datum potvrde primitka zahtjeva

                        12. lipnja 2017.

                        Datum podnošenja zahtjeva za dodatne informacije

                        19. lipnja 2017.

                        Rok za dostavu dodatnih informacija

                        31. srpnja 2017.

                        Rok za dovršetak ocjenjivanja

                        23. listopada 2017.

                        Intervencijski kriterij

                        Članak 4. stavak 1. točka (b) Uredbe o EGF-u

                        Broj obuhvaćenih poduzeća

                        3

                        Sektori ekonomske djelatnosti

                        (odjeljak NACE-a Rev. 2)
                           4

                        Odjeljak 47 – Trgovina na malo, osim trgovine motornim vozilima i motociklima

                        Referentno razdoblje (devet mjeseci):

                        3. kolovoza 2016. – 3. svibnja 2017.

                        Ukupan broj otpuštanja

                        1 660

                        Ukupan broj prihvatljivih korisnika

                        1 660

                        Ukupan broj ciljanih korisnika

                        1 500

                        Broj ciljanih mladih ljudi koji nisu zaposleni, ne školuju se i ne osposobljavaju (NEET-ovi)

                        0

                        Proračun za usluge prilagođene potrebama (EUR)

                        3 906 600

                        Proračun za provedbu EGF-a
                           5
                         (EUR)

                           259 000

                        Ukupni proračun (EUR)

                        4 165 600

                        Doprinos iz EGF-a (60 %) (EUR)

                        2 499 360

               OCJENA ZAHTJEVA

               Postupak

               4.Finska je podnijela zahtjev EGF/2017/005 FI/Maloprodaja 12. lipnja 2017. odnosno u roku od 12 tjedana od datuma kad su ispunjeni intervencijski kriteriji utvrđeni člankom 4. Uredbe o EGF-u. Komisija je istog dana potvrdila primitak zahtjeva te je 19. lipnja 2017. od Finske zatražila dodatne informacije. Te dodatne informacije dostavljene su u roku od šest tjedana od datuma podnošenja zahtjeva za dodatne informacije. Rok od 12 tjedana od primitka potpunog zahtjeva u kojem bi Komisija trebala dovršiti ocjenu usklađenosti zahtjeva s uvjetima za pružanje financijskog doprinosa istječe 23. listopada 2017.

               Prihvatljivost zahtjeva

               Predmetna poduzeća i korisnici

               5.Zahtjev se odnosi na 1 660 radnika koji su proglašeni viškom u ekonomskom sektoru razvrstanom u odjeljak 47 NACE-a Rev. 2 – Trgovina na malo, osim trgovine motornim vozilima i motociklima. Do otpuštanja je došlo u regijama razine NUTS 2 Länsi-Suomi (FI19), Helsinki-Uusimaa (FI1B), Etelä-Suomi (FI1C) i Pohjois-ja Itä-Suomi (FI1D) u Finskoj.

                        Poduzeća i broj otpuštanja u referentnom razdoblju

                        Anttila Oy

                        1 217

                        Oy Vallila Collection Ab

                        26

                        Stockmann Oy

                        417

                        Ukupan broj poduzeća: 3
                           6

                        Ukupan broj otpuštanja:

                        1 660

                        Ukupan broj samozaposlenih osoba koje su prestale obavljati svoju djelatnost:

                        0

                        Ukupan broj prihvatljivih radnika i samozaposlenih osoba:

                        1 660

               Intervencijski kriteriji

               6.Finska je podnijela zahtjev na temelju intervencijskih kriterija iz članka 4. stavka 1. točke (b) Uredbe o EGF-u kojima se propisuje najmanje 500 otpuštanja u referentnom razdoblju od devet mjeseci u poduzećima koja djeluju u istom ekonomskom sektoru u odjeljku NACE Rev. 2 i smještena su u jednoj regiji ili u dvjema susjednim regijama razine NUTS 2 u državi članici. Samo u regiji Helsinki-Uusimaa (FI1B) otpušteno je 835 radnika.

               7.Za ovaj je zahtjev devetomjesečno referentno razdoblje trajalo od 3. kolovoza 2016. do 3. svibnja 2017.

               Izračun broja otpuštanja i prestanaka djelatnosti

               8.Broj otpuštanja tijekom referentnog razdoblja izračunan je na sljedeći način:

               –1 660 otpuštanja od datuma na koji je poslodavac obavijestio radnika o otpuštanju ili raskidu ugovora o radu.

               Prihvatljivi korisnici

               9.Ukupan broj prihvatljivih korisnika iznosi 1 660.

               Veza između otpuštanja i velikih strukturnih promjena u tokovima svjetske trgovine nastalih zbog globalizacije

               10.Kako bi se utvrdila veza između otpuštanja i velikih strukturnih promjena u tokovima svjetske trgovine nastalih zbog globalizacije, Finska iznosi argument da je trgovina na malo u razdoblju velikih promjena zbog globalizacije (trgovina na internetu). Promjene navika potrošača, digitalizacija i gospodarska kriza također pridonose tim promjenama.

               11.Prodaja na internetu već godinama raste. Očekuje se da će se do 2019. 13 % svjetske trgovine odvijati na internetu, dok je 2014. taj udio iznosio samo 6,3%
                  7
               . Potrošači su u početku kupovali u internetskim trgovinama. U posljednje vrijeme okreću se međunarodnim internetskim trgovinama sa sjedištem u zemljama izvan EU-a.

               12.Kupnja na internetu ima velik utjecaj na prodaju konvencionalnih robnih kuća. Vodeće internetske trgovine nalaze se u Kini, Indiji i SAD-u.

               13.U Finskoj se internetska prodaja maloprodajnih proizvoda u razdoblju od 2010. do 2015. povećala za 34 %. Finci obično više kupuju u stranim internetskim trgovinama u odnosu na ostale Skandinavce
                  8
               . Zbog toga se smanjila prodaja u finskim robnim kućama. Tijekom 2014. prodaja u robnim kućama smanjila se za 4,3% u odnosu na 2013., a 2016. pad u odnosu na 2015. iznosio je 2,8%
                  9
               .

               14.Događaju se i velike promjene u radnim mjestima u maloprodaji. Nestaju rutinski poslovi s punim radnim vremenom, a javljaju se nova radna mjesta sa skraćenim radnim vremenom koja traže nove vještine kao što su IT vještine, prognoziranje, analiza podataka, komunikacija, poznavanje potrošača i logistika
                  10
               . Velik broj (43%) zaposlenih u maloprodaji stariji su od 45 godina i ne posjeduju te vještine.

               15.Dosad je odjeljak 47 NACE-a Rev. 2 (Trgovina na malo, osim trgovine motornim vozilima i motociklima) bio predmet osam zahtjeva za dodjelu sredstava iz EGF-a
                  11
               .

               Događaji koji su doveli do otpuštanja i prestanka djelatnosti

               16.Na sektor maloprodaje u Finskoj odnosi se 7 % svih radnih mjesta, no on je otvoren mladim zaposlenicima koji posjeduju nove vještine i rade sa skraćenim radnim vremenom. Udio kupovine u internetskom trgovinama izvan EU-a u ukupnoj prodaji povećao se s 6% 2008. na 19% 2016. Na druge države članice EU-a odnosi se 32 % kupovina na internetu, dok se 16% odnosi na zemlje izvan EU-a. 23 % međunarodne internetske trgovine u Finskoj odnosi se na Kinu.
                  12

               17.Sličan je trend uočen u drugim državama članicama EU-a; internetska kupovina iz zemalja koje nisu članice EU-a povećala se s 13 % na 20 % svih međunarodnih kupnji na internetu u razdoblju od 2012. do 2016. (izvor: EUROSTAT).

               18.Anttila Oy bilo je maloprodajno poduzeće osnovano 1952. te se izvorno bavilo kataloškom prodajom. Prodavalo je uglavnom potrošačku elektroniku, odjeću i predmete za kućanstvo. Robne kuće Anttila moglo se pronaći na 23 lokacije.

               19.Poduzeće je godinama poslovalo s gubitkom, uglavnom zbog pada prodaje  u cjelokupnom sektoru robnih kuća. Pokušali su vratiti profitabilnost dokapitalizacijom i promjenom vlasnika. Otpušten je i dio osoblja (2015.)
                  13

               20.Usprkos svim naporima, dotok novca i profitabilnost poduzeća dodatno su se smanjili, uglavnom zbog međunarodne internetske trgovine. Poduzeće je bezuspješno tražilo vanjska novčana sredstva
                  14
               .

               21.Broj kupaca u robnim kućama Anttila godišnje se smanjivao za 10-20%. Prodaja glazbe, filmova, igara i kućanskih aparata u robnim kućama Anttila drastično je pala zbog digitalizacije i internetske trgovine
                  15
               .

               22.Stečaj je proglašen 2016. Svih 1 222 zaposlenika dobilo je obavijest o prekidu radnog odnosa. Početkom 2017. poduzeće se u potpunosti ugasilo. Bez posla su ostali i zaposlenici poduzeća Oy Vallila, društva kćeri.

               23.Recesija u Finskoj također je imala utjecaja na prodaju u poduzeću Anttila
                  16
               . Njihovo osoblje radilo je između 30 i 35 sati tjedno. Trenutačno otvorena radna mjesta su za 12 sati tjedno.

               24.Stockmann je tradicionalna finska robna kuća, poznata kao prodavatelj skupih, visokokvalitetnih proizvoda. Poduzeće se suočilo sa sličnim problemima kao i Anttila, no u manjoj mjeri.
                  17

               25.Svoj financijski i tržišni položaj počelo je poboljšavati 2015. Robna kuća u Ouluu zatvorena je 2017. Zasad i dalje radi šest robnih kuća. Problemi s kojima se suočava poduzeće djelomično su povezani s e-trgovinom, promjenama navika potrošača i slabim povjerenjem potrošača u gospodarstvo
                  18
               .

               26.Broj kupaca u robnim kućama Stockmann smanjio se za više od 40 % u razdoblju od 2012. do 2016. U istom razdoblju promet od prodaje smanjio se za 38%. Operativna marža postala je negativna
                  19
               .

               Predviđene posljedice otpuštanja na lokalno, regionalno ili nacionalno gospodarstvo i zapošljavanje

               27.Pogođene su sve četiri regije razine NUTS 2 u Finskoj. Najgore je u regiji Helsinki-Uusimaa (835 izgubljenih radnih mjesta). U ožujku 2017. u Finskoj je bilo 317 251 nezaposlenih tražitelja zaposlenja. To je 10,3 % radne snage. Starijih od 50 godina je 38%
                  20
               . Na svako slobodno radno mjesto dolazi šest nezaposlenih osoba. Iz sektora trgovine dolazi 4% svih nezaposlenih osoba.
                  21

               Länsi-Suomi

               28.U području Pirkanmae
                  22
                maloprodaja i veleprodaja čine znatan udio u prometu svih sektora u iznosu od oko 30%. Gospodarstvo u regiji polako se oporavlja zahvaljujući izvoznim industrijama i građevinskom sektoru.

               29.U ožujku 2017. pri Centru za gospodarski razvoj, promet i zaštitu okoliša Pirkanmaa bilo je registrirano 31 577 nezaposlenih osoba. To je 12,9% radne snage, što je više od nacionalnog prosjeka
                  23
               .

               30.Lanac robnih kuća Anttila bio je veliki poslodavac u regiji. Pronalaženje novog zaposlenja bilo je najteže za starije od 50 godina.

               Helsinki-Uusimaa

               31.Krajem ožujka 2017. u regiji Uusimaa bilo je registrirano 86 659 nezaposlenih tražitelja zaposlenja, odnosno 10,3% radne snage.

               32.Broj dugotrajno nezaposlenih osoba u ožujku 2017. iznosio je 34 942. Osobe starije od 50 godina činile su 36% nezaposlenih tražitelja zaposlenja
                  24
               .

               Etelä-Suomi

               33.Poduzeće Anttila bilo je veliki poslodavac u maloprodajnom sektoru u gradu Turkuu. Njegovim zatvaranjem izgubljen je znatan broj radnih mjesta.

               34.To je regija u kojoj nezaposlenost iznosi 11,6%. Poduzeća zapošljavaju mlade radnike za rad u nepunom radnom vremenu. Mnogi nezaposleni stariji su od 50 godina
                  25
               .

               35.Krajem proljeća 2017. u jugozapadnom dijelu regije nezaposleno je bilo 26 224 osoba. To je 11,6 % radne snage. Osim toga dodatnih je 10 600 bilo uključeno u usluge za poticanje zapošljavanja
                  26
               .

               Pohjois-ja Itä-Suomi

               36.Poduzeća Stockmann i Anttila bila su veliki poslodavci u maloprodajnom sektoru u području Oulua. Prekidanjem njihove poslovne aktivnosti u gradu došlo je do velikog broja otpuštanja, uključujući mnogo starijih osoba.

               37.Nezaposlenost u području Oulua je i dalje visoka; u ožujku 2017. nezaposleno je bilo 25 928 osoba. Osim toga u usluge za poticanje zapošljavanja ureda za zapošljavanje i gospodarski razvoj (TE) bilo je uključeno oko 9 650 osoba
                  27
               .

               Ciljani korisnici i predložene mjere

               Ciljani korisnici

               38.Predviđa se da će u mjerama sudjelovati 1 500 otpuštenih radnika. Podjela tih radnika prema spolu, državljanstvu i dobnoj skupini:

                        Kategorija

                        Broj
                           ciljanih korisnika

                        Spol:

                        muškarci:

                        355

                        (23,7 %)

                        žene:

                        1 145

                        (76,3 %)

                        Državljanstvo:

                        građani EU-a:

                        1 495

                        (99,7 %)

                        građani ostalih zemalja:

                        5

                        (0,3 %)

                        Dobna skupina:

                        15–24 godine:

                        103

                        (6,9 %)

                        25-29 godine:

                        144

                        (9,6 %)

                        30-54 godine:

                        985

                        (65,7 %)

                        55-64 godine:

                        263

                        (17,5 %)

                        stariji od 64 godine:

                        5

                        (0,3 %)

               Prihvatljivost predloženih mjera

               39.Usluge prilagođene potrebama koje će se pružiti radnicima proglašenima viškom sastoje se od sljedećih mjera:

               –mjere usmjeravanja i druge pripremne mjere: ta mjera uključuje osposobljavanje za traženje posla u cilju povećanja samopouzdanja i ažuriranja vještina traženja posla. Uključuje i mentorstvo na pojedinačnoj osnovi,

               –zapošljavanje i druge poslovne mjere: mjerom se pružaju informacije, savjetovanje i stručne usluge za planiranje ponovnog zapošljavanja korisnika putem internetskih usluga, strukovnog usmjeravanja i pomoći pri traženju posla, ponuda radnih mjesta, utvrđivanja kompetencija, procjene poslovne sposobnosti i probnog rada,

               –tečajevi osposobljavanja: mjerom se pružaju strukovno, daljnje i drugo osposobljavanje i prekvalifikacije. Uključuje i tečajeve za osposobljavanje za potporu poduzetništvu. Tečajevi će biti prilagođeni ciljnoj skupini,

               –bespovratna sredstva za početak poslovanja: svrha bespovratnih sredstava za osnivanje poduzeća je poticanje pokretanja poslovanja i zapošljavanja osoba. Bespovratnim sredstvima za početak poslovanja pomaže se pokretanju i postepenoj uspostavi poslovanja koje odgovara punom radnom vremenu. Dostupna su tijekom najviše 12 mjeseci. Dodjelu bespovratnih sredstava prate i osposobljavanje i podučavanje,

               –pilot-projekti za profesionalno usmjeravanje: za korisnike koji su stariji od 50 godina u okviru pilo- projekta razmotrit će se moguće fizičke ili psihičke poteškoće i drugi problemi koji mogu otežati ponovno zapošljavanje. Osim toga nekim bi korisnicima moglo biti potrebno intenzivno usmjeravanje,

               –subvencioniranje plaća: ovom će se subvencijom podupirati zapošljavanje na novom radnom mjestu smanjenjem troškova plaće. Subvencija za plaću iznosit će 30 – 50 posto troškova plaće i isplaćivat će se poslodavcu. Subvencija će biti dostupna u razdoblju od 6 do 18 mjeseci, ovisno o trajanju razdoblja nezaposlenosti,

               –naknada za putne troškove i troškove smještaja: može se odobriti tražitelju zaposlenja za putne troškove i troškove smještaja nastale tijekom traženja posla ili tijekom osposobljavanja u cilju poticanja zapošljavanja.

               40.Predložene opisane mjere aktivne su mjere tržišta rada u okviru prihvatljivih mjera utvrđenih člankom 7. Uredbe o EGF-u. Te mjere nisu zamjena za pasivne mjere socijalne zaštite.

               41.Finska je dostavila tražene podatke o aktivnostima koje su obveza predmetnog poduzeća na temelju nacionalnog zakonodavstva ili kolektivnih ugovora. Potvrdila je da financijski doprinos iz EGF-a neće biti zamjena za te mjere.

               Procijenjeni proračun

               42.Predviđeni ukupni troškovi iznose 4 165 600 EUR, u što su uključeni izdaci za usluge prilagođene potrebama u iznosu od 3 906 600 EUR i izdaci za aktivnosti pripreme, upravljanja, informiranja i promidžbe te nadzora i izvješćivanja u iznosu od 259 000 EUR.

               43.Ukupni financijski doprinos zatražen iz EGF-a iznosi 2 499 360 EUR (60 % ukupnih troškova).

                        Mjere

                        Predviđeni broj sudionika

                        Predviđeni trošak po sudioniku
                        (u EUR)

                        Predviđeni ukupni troškovi

                        (u EUR)

                        Usluge prilagođene potrebama (mjere na temelju članka 7. stavka 1. točaka (a) i (c) Uredbe o EGF-u)

                        Mjere usmjeravanja i druge pripremne mjere (Valmennukset ja muut valmentavat toimenpiteet)

                        315

                        1 200

                        378 000

                        Usluge zapošljavanja i poslovne usluge (Työllisyys- ja yrityspalvelut)

                        500

                        60

                        30 000

                        Osposobljavanje (Koulutus)

                        235

                        5 000

                        1 175 000

                        Bespovratna sredstva za osnivanje poduzeća (Starttiraha)

                        18

                        9 000

                        162 000

                        pilot-projekti za profesionalno usmjeravanje (Uravalmennuspilotti):

                        260

                        5 000

                        1 300 000

                        Podzbroj (a):

                        Postotak paketa usluga prilagođenih potrebama

                        –

                        3 045 000

                        (77,95 %)

                        Naknade i poticaji (mjere na temelju članka 7. stavka 1. točke (b) Uredbe o EGF-u)

                        Subvencija za plaću

                        200

                        4 200

                        840 000

                        naknade za putne troškove i troškove smještaja:

                        180

                        120

                        21 600

                        Podzbroj (b):

                        Postotak paketa usluga prilagođenih potrebama:

                        –

                        861 600

                        (22,05 %)

                         Mjere na temelju članka 7. stavka 4. Uredbe o EGF-u

                        1. Pripremne aktivnosti

                        –

                        4 000

                        2. Upravljanje

                        –

                        150 000

                        3. Informiranje i obavješćivanje javnosti

                        –

                        25 000

                        4. Nadzor i izvješćivanje

                        –

                        80 000

                        Podzbroj (c):

                        Postotak ukupnih troškova:

                        –

                        259 000

                        (6,22 %)

                        Ukupni troškovi (a + b + c):

                        –

                        4 165 600

                        Doprinos iz EGF-a (60 % ukupnih troškova)

                        –

                        2 499 360

               44.Troškovi mjera koje su u prethodnoj tablici utvrđene kao mjere na temelju članka 7. stavka 1. točke (b) Uredbe o EGF-u nisu viši od 35 % ukupnih troškova usklađenog paketa usluga prilagođenih potrebama. Finska je potvrdila da te mjere ovise o aktivnom sudjelovanju ciljanih korisnika u traženju posla ili aktivnostima osposobljavanja.

               45.Finska je potvrdila da troškovi ulaganja za samozapošljavanje, osnivanje poduzeća i radničko preuzimanje poduzeća neće biti viši od 15 000 EUR po korisniku.

               Razdoblje prihvatljivosti rashoda

               46.Finska je ciljanim korisnicima počela pružati usluge prilagođene potrebama 3. kolovoza 2016. Rashodi za te mjere stoga će ispunjavati uvjete za financijski doprinos iz EGF-a od 3. kolovoza 2016. do 12. lipnja 2019.

               47.Finska snosi administrativne rashode za provedbu EGF-a od 3. kolovoza 2016. Rashodi za aktivnosti pripreme, upravljanja, informiranja i obavješćivanja javnosti te nadzora i izvješćivanja stoga ispunjavaju uvjete za financijski doprinos iz EGF-a od 3. kolovoza 2016. do 12. prosinca 2019.

               Komplementarnost s mjerama koje se financiraju iz nacionalnih fondova ili fondova Unije

               48.Izvor su nacionalnog pretfinanciranja ili sufinanciranja sredstva javnih službi za zapošljavanje u administrativnom odjelu Ministarstva zapošljavanja i gospodarstva. Neke će se usluge financirati i iz operativnih rashoda centara za gospodarski razvoj, promet i zaštitu okoliša te ureda za zapošljavanje i gospodarski razvoj. Tehnička podrška financirat će se iz troškova poslovanja Ministarstva zapošljavanja i gospodarstva te centara za gospodarski razvoj, promet i zaštitu okoliša. Nastojat će se osigurati nacionalno pretfinanciranje za sve mjere i zadaće.

               49.Finska je potvrdila da se za navedene mjere za koje se dodjeljuje financijski doprinos iz EGF-a neće primati i financijski doprinosi iz drugih financijskih instrumenata Unije.

               Postupci za savjetovanje s ciljanim korisnicima, njihovim predstavnicima ili socijalnim partnerima te s lokalnim i regionalnim tijelima

               50.Finska je navela da je koordinirani paket usluga prilagođenih potrebama sastavljen u dogovoru s predstavnicima centara za gospodarski razvoj, promet i zaštitu okoliša regija Uusimaa, Pirkanmaa, Pohjois-Pohjanmaa i Varsinais-Suomi te uredom za zapošljavanje u regiji Uusimaa. Uključeni su bili i predstavnici poduzeća Anttila i sindikata (PAM: ujedinjeni sindikati uslužnog sektora).

               51.Ministarstvo zapošljavanja i gospodarstva osnovalo je radnu skupinu u koju su uključena sva prethodno navedena lokalna i regionalna tijela, predstavnici poduzeća Anttila i sindikata PAM. Radna skupina bavi se otpuštanjima u sektoru maloprodaje i sudjelovala je u pripremi zahtjeva za doprinos iz EGF-a.

               Sustavi upravljanja i nadzora

               52.U zahtjevu se nalazi opis sustava za upravljanje i nadzor kojim se utvrđuju odgovornosti uključenih tijela.

               –Finska je obavijestila Komisiju da će financijskim doprinosom upravljati Ministarstvo zapošljavanja i gospodarstva, koje djeluje kao upravljačko tijelo i tijelo za ovjeravanje za EGF te kao posredničko tijelo za raspodjelu sredstava iz EGF-a. Dužnosti upravljanja povezane s EGF-om dodijeljene su Odjelu zapošljavanja i poduzetništva.

               –Dužnosti ovjeravanja dodijeljene su Jedinici za ljudske resurse i administraciju. Isplate korisnicima vrše se preko regionalnih centara za gospodarski razvoj, promet i zaštitu okoliša te ureda za zapošljavanje i gospodarski razvoj.

               –Tijelo odgovorno za revizije nezavisna je Jedinica za unutarnju reviziju, koja djeluje u okviru Stalnog tajništva Ministarstva zapošljavanja i gospodarstva.

               Obveze predmetne države članice

               53.Finska je dostavila sva potrebna jamstva:

               –da se načela jednakog postupanja i nediskriminacije poštuju u vezi s pristupom predloženim mjerama i njihovom provedbom,

               –da su ispunjeni zahtjevi utvrđeni nacionalnim zakonodavstvom i zakonodavstvom EU-a o kolektivnom otpuštanju,

               –da su poduzeća koja provode otpuštanja i koja su nakon njih nastavila s poslovanjem ispunila svoje pravne obveze u pogledu viškova radnih mjesta i da su se u skladu s njima pobrinula za svoje radnike,

               –da se za predložene mjere neće primati financijska potpora iz drugih fondova Unije ili financijskih instrumenata Unije i da će se spriječiti bilo kakvo dvostruko financiranje,

               –da će predložene mjere biti komplementarne s mjerama koje se financiraju iz strukturnih fondova,

               –da će financijski doprinos iz EGF-a biti u skladu s proceduralnim i materijalnim pravilima Unije o državnim potporama.

               UTJECAJ NA PRORAČUN

               Prijedlog proračuna

               54.EGF ne smije biti viši od najvišeg godišnjeg iznosa od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020.
                  28

               55.Nakon što je proučila zahtjev u odnosu na uvjete utvrđene člankom 13. stavkom 1. Uredbe o EGF-u te uzela u obzir broj ciljanih korisnika, predložene mjere i procijenjene troškove, Komisija predlaže da se na temelju zahtjeva mobilizira EGF kako bi se osigurao financijski doprinos od 2 499 360 EUR, što je 60 % ukupnih troškova predloženih aktivnosti.

               56.Predloženu će odluku o mobilizaciji EGF-a zajednički donijeti Europski parlament i Vijeće, kako je utvrđeno točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  29
               .

               Povezani akti

               57.Istodobno s podnošenjem ovog prijedloga odluke o mobilizaciji EGF-a Komisija će Europskom parlamentu i Vijeću podnijeti prijedlog za prijenos iznosa od 2 499 360 EUR u odgovarajuću proračunsku liniju.

               58.Istodobno s donošenjem ovog prijedloga odluke o mobilizaciji EGF-a Komisija će provedbenim aktom donijeti odluku o financijskom doprinosu koja će stupiti na snagu na dan kad Europski parlament i Vijeće donesu predloženu odluku o upotrebi EGF-a.

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji Europskog fonda za prilagodbu globalizaciji na temelju
                  zahtjeva iz Finske – EGF/2017/005 FI/Maloprodaja

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014.–2020.) i stavljanju izvan snage Uredbe (EZ) br. 1927/2006
                  30
               , a posebno njezin članak 15. stavak 4.,

               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  31
               , a posebno njegovu točku 13.,

               uzimajući u obzir prijedlog Europske komisije,

               budući da:

               (1)Svrha je Europskog fonda za prilagodbu globalizaciji (EGF) pružanje potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili zbog nove svjetske financijske i gospodarske krize te pomaganje tim radnicima da se ponovno uključe na tržište rada.

               (2)EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013
                  32
               .

               (3)Finska je 12. lipnja 2017. podnijela zahtjev za mobilizaciju EGF-a u vezi s otpuštanjima u ekonomskom sektoru razvrstanom u odjeljak 47 statističke klasifikacije ekonomskih djelatnosti u Europskoj zajednici („NACE”) Rev. 2 (Trgovina na malo, osim trgovine motornim vozilima i motociklima) u FI19 – Lansi Suomi, FI1B – Helsinki-Uusimaa, FI1C – Etelä-Suomi i FI1D – Pohjois- ja Itä-Suomi FI1D, regijama razine 2 prema nomenklaturi teritorijalnih jedinica za statistiku („NUTS”)
                  33
               u Finskoj. Zahtjev je dopunjen dodatnim informacijama dostavljenima u skladu s člankom 8. stavkom 3. Uredbe (EU) br. 1309/2013. Taj zahtjev ispunjava uvjete za određivanje financijskog doprinosa iz EGF-a utvrđene člankom 13. Uredbe (EU) br. 1309/2013.

               (4)Stoga bi trebalo mobilizirati EGF kako bi se osigurao financijski doprinos u iznosu od 2 499 360 EUR za zahtjev koji je podnijela Finska.

               (5)Ova bi se odluka trebala primjenjivati od dana njezina donošenja kako bi se što više skratilo vrijeme za mobiliziranje EGF-a,

               DONIJELI SU OVU ODLUKU:

               Članak 1.

               U okviru općeg proračuna Europske unije za financijsku godinu 2017. mobilizira se Europski fond za prilagodbu globalizaciji kako bi se osigurao iznos od 2 499 360 EUR u obliku odobrenih sredstava za preuzete obveze i odobrenih sredstava za plaćanje.

               Članak 2.

               Ova Odluka stupa na snagu na dan njezine objave u Službenom listu Europske unije. Primjenjuje se od [datum donošenja Odluke].*

               Sastavljeno u Bruxellesu,

                  Za Europski Parlament
                        Za Vijeće

                  Predsjednik
                        Predsjednik

                     (1)
                  SL L 347, 20.12.2013., str. 855.

                     (2)
                  U smislu članka 3. Uredbe o EGF-u.

                     (3)
                  Uredba Komisije (EU) br. 1046/2012 od 8. studenoga 2012. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu (SL L 310, 9.11.2012., str. 34.).

                     (4)
                  SL L 393, 30.12.2006., str. 1.

                     (5)
                  U skladu s člankom 7. stavkom 4. Uredbe (EU) br. 1309/2013.

                     (6)
                  Do otpuštanja je došlo u dva velika lanca robnih kuća (Anttila i Stockman) te u društvu kćeri (Vallila). Poduzeća Anttila i Vallila u potpunosti su prestala s radom.

                     (7)

                     http://www.emarketer.com/public_media/docs/....2016_Worldwide_ECommerce_Report.pdf

                     (8)

                  http://kauppa.fi/eng/press_releases/e_commerce_of_goods_increasing_despite_recession_24804
                  http://www.postnord.fi/globalassets/suomi/tutkimukset/e-commerce-in-nordics-2017_eng_low.pdf

                     (9)

                     http://tilastokeskus.fi/til/klv/2016/12/klv_2016_12_2017-02-15_tie_002_en.html

                  http://tilastokeskus.fi/til/klv/2014/12/klv_2014_12_2015-02-12_tie_002_en.html

                     (10)

                        http://www.stat.fi/til/tyti/2016/13/tyti_2016_13_2017-04-12_kat_002_en.html

                     (11)
                  EGF/2010/010 CZ/Unilever, EGF/2010/016_ES/Aragon retail, EGF/2011/004 EL/ALDI Hellas, EGF/2014/009 EL/Sprider Stores, EGF/2014/013 EL/Odyssefs Fokas, EGF/2015/011 GR/Supermarket Larissa, EGF/2016/005 NL/Drenthe Overijssel Retail, EGF/2017/003 GR/Attica retail

                     (12)

                  http://www.postnord.com/en/media/publications/

                     (13)

                        http://www.helsinkitimes.fi/business/14110-anttila-declares-bankruptcy.html

                     (14)

                        https://www.statista.com/statistics/243872/number-of-employees-in-the-e-commerce-segment-in-china

                     (15)

                        http://www.ifpi.org/downloads/GMR2016.pdf

                     (16)

                        http://www.reuters.com/article/stockmann-seppala-idUSL6N0VC0NQ20150202

                     (17)

                        https://ek.fi/wp-content/uploads/Luottamusindikaattori1412eng.pdf

                     (18)

                        http://tilastokeskus.fi/til/kbar/2016/07/kbar_2016_07_2016-07-27_tie_001_en.html

                     (19)

                        https://fashionunited.uk/news/retail/a-challenging-turnaround-ahead-for-the-owner-of-lindex/2015062216813

                     (20)

                        https://julkaisut.valtioneuvosto.fi/handle/10024/79319

                        https://julkaisut.valtioneuvosto.fi/handle/10024/79798

                     (21)

                        https://www.ammattibarometri.fi

                     (22)
                  „Područja“ u člancima 28.–30. i 33.–38 odnose se na regije na razini NUTS 3.

                     (23)

                        https://julkaisut.valtioneuvosto.fi/handle/10024/79319

                     (24)

                        https://julkaisut.valtioneuvosto.fi/handle/10024/79798

                     (25)

                        https://www.ammattibarometri.fi

                     (26)

                        https://julkaisut.valtioneuvosto.fi/handle/10024/79319

                     (27)

                        https://julkaisut.valtioneuvosto.fi/handle/10024/79319

                     (28)
                  SL L 347, 20.12.2013., str. 884.

                     (29)
                  SL C 373, 20.12.2013., str. 1.

                     (30)
                  SL L 347, 20.12.2013., str. 855.

                     (31)
                  SL C 373, 20.12.2013., str. 1.

                     (32)
                  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).

                     (33)
                  Uredba Komisije (EU) br. 1046/2012 od 8. studenoga 2012. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu (SL L 310, 9.11.2012., str. 34.).